
Zsigmond Vilmos Mozgóképművészeti Intézet
Az alkotói munkafolyamat augusztusban kezdődött el. A forgatókönyv írása közben Wong Kar-wai Chungking Express című filmjét nézegettem időnként inspirációképpen. Nyilván, abszolút nem olyan zseniális a filmforgatókönyv, de fontos forrás volt ez a film. Tarr Béla Kárhozat című filmje is eszembe jutott, a magyar komcsa kultúra bemutatása miatt. Legvégül pedig Charlie Kaufman által írt Egy makulátlan elme örök ragyogása című filmje is a filmes referencia repertoárjára került, amelynek az első húsz percében megismerkednek a karakterek egymással.
A romantikus filmeknek abszolút megvannak a maguk „cute meetings” kliséi. Ezekkel a műfaji szabályokkal szerettem volna kísérletezni. A cél egy reális, kissé melankólikusabb hangulatú ismerkedés-jelenet megírása volt, amelyben a „cute” erősen megkérdőjelezhető, a „meet” pedig tényszerű. Szerettem volna inkább a saját hibáikkal együtt szeretni a karaktereimet és nem ítélkezni felettük. Illetve célom volt még a budapesti buli kultúrát hitelesen bemutatása.
Az írás közben próbáltam felidézni a vendéglátós élményeimet. A monotonitás tűrését, a modern rabszolgatartás életérzést, a pofátlan túlórák mind fáradtságos mulatságok az ember idejét illetően. Pláne, hogy ha jobb képességei is vannak ennél a munkakör betöltésénél, ám önmagát gátolja a karakter az előrehaladásban. Ez egy folyamatos belső konfliktust szül az emberben. Lujza éppen egy ilyen pultos.
Ezzel szemben megismerjük az ő ellentétét, Tamást, az egyetemista srácot. Hiába van a társadalmi különbség közöttük, a kölcsönös megrekedt élethelyzet miatt jól megértik egymást. A két karakter kimozdítja egymást a saját komfortzónájából. Lujzának a romantikus, gyengéd érzelmeket kell megtanulnia átélni, Tamásnak pedig cselekedni kell tudnia. Némi humorral és ellentmondással, de sikerül a küldetés.
Néha a legnehezebb dolog hagyni, hogy az élet olyan legyen, amilyen. Azt meglátni. És azt megírni. Na, ez az, ami igazi kihívás. Legalábbis a számomra.
Azt hiszem, az írásnak akkor van értelme, ha az író valójában képes felvállalni a karakterei sebezhetőségeit, vágyait,
félelmeit. Én ezzel küzdök folyamatosan, Lujza és Tamás karakterét illetően is.



